MwenyeziMungu ameuhifadhi ubainisho huu wa kinabii katika yale yalioandikwa na watu ndani ya vitabu vya Sunnah za Mtume (SAW), na MwenyeziMungu amezihifadhi Sunnah hizo kwa kuwajaalia wengi wa viumbe vyake kuzihifadhi hadithi za Mtume(SAW) kwa moyo wakiziwekea vikao vya elimu ili kumuelimisha kila asiyezijua, hata wakapatikana miongoni mwa umma wa Muhammad(SAW) wanaohifadhi kwa moyo maelfu ya hadithi pamoja na milolongo ya majina ya wapokezi wa hadithi hizo pamoja na daraja zake, mfano wa Al Bukhari, Muslim na wale Maimamu sita, ambao kila mmoja wao ameandika kitabu cha hadithi za Mtume (SAW) na wengineo.
